Препис

**ОБЩИНСКИ СЪВЕТ ГУЛЯНЦИ, ОБЛАСТ ПЛЕВЕН**

**Р Е Ш Е Н И Е**

**№ 340**

**Гр.Гулянци, 27.06.2025г.**

**ОТНОСНО:** Даване на съгласие управителят на „МБАЛ – Гулянци“ ЕООД да сключи договор за наем с „А1 Тауърс България“ ЕООД за поставяне на телекомуникационно оборудване върху сграда – общинска собственост.

**ПО ПРЕДЛОЖЕНИЕ НА :** Кмета на Общината

**НА ЗАСЕДАНИЕТО НА 27.06.2025 г., ПРОТОКОЛ 33**

**ОБЩИНСКИ СЪВЕТ ГУЛЯНЦИ**

**НА ОСНОВАНИЕ:** чл.21, ал.1, т.8 и ал.2 от ЗМСМА, чл. 147, ал. 1 от Търговския закон, чл.8, ал. 1 от ЗОС, и чл.5, ал.1, т. 7, т.22 и чл. 6 от Правилника за организацията и дейността на Общински съвет Гулянци,

**РЕШИ:**

**1. Дава съгласие управителят на „МБАЛ – Гулянци“ ЕООД - д-р Андриан Яков да сключи договор за наем с „А1 Тауърс България“ ЕООД** за срок от 10 години за поставяне на антени и телекомуникационно оборудване на площ от 30 кв.м. върху покрива на сграда – общинска собственост с идентификатор 18099.401.2374.1, предоставена за управление на дружеството при месечен наем в размер на 1500.00 лева без ДДС, който да бъде ежегодно индексиран съгласно инфлационния индекс на НСИ.

2. Сключването на договора да се извърши при спазване на:

- изискванията на действащото законодателство;

- условията за безопасност, техническа съвместимост и функционална цялост на сградата;

- съгласуване с компетентните държавни и общински органи (вкл. РИОСВ, РЗИ и др., ако се изисква);

- предоставяне на копие от сключения договор в Общинската администрация за информация и контрол.

3. Средствата от месечния наем да се използват за благоустрояване и реновиране на материалната база и да се отчитат на годишния отчет на дружеството пред Общинския съвет.

**4.** Възлага на Кмета на Община Гулянци да издаде писмено съгласие на д-р Андриан Яков - управител на „МБАЛ – Гулянци“ ЕООД по т.1 и т.2.

ПРЕДСЕДАТЕЛ ОбС:………/п/………..

/Огнян Янчев/

Вярно с оригинала при ОбС

Снел преписа